AQSh prezidenti Barak Obama o‘zining ota vataniga tashrifining birinchi kunida qarindoshlari bilan uchrashdi hamda ular bilan kechki ovqatlanish vaqtini birgalikda o‘tkazdi. Reyter nashrining xabar berishicha, Obama, uning buvisi, tutingan singlisi Auma Obama hamda boshqa o‘nlab qarindoshlari Nayrobi shahridagi mehmonxona restoraniga to‘planishgan va ziyofat o‘tkazishgan. Biroz oldinroq, Barak Obama Keniyaga ishchi safari bilan yetib kelgani hamda uni mamlakat poytaxtidagi aeroportda prezident Uxuru Keniata kutib olgani haqida xabar berilgandi. AQSh prezidenti Keniyaga tashrifi paytida tadbikorlik bo‘yicha global sammitda ishtirok etadi, savdo va investitsiyalar hamda xavfsizlikni ta’minlash va terrorchilikka qarshi kurashish bo‘yicha muzokaralar o‘tkazadi. Bundan tashqari, Obama o‘zining Kogelo qishlog‘idagi qarindoshlari bilan uchrashishi belgilangan.